U okviru Međunarodne godine astronomije 2009,
ESO (Evropska Južna Opservatorija) je lansirala novi projekat sa ciljem da poveže nebo viđeno golim okom
sa onim što vide amaterski i profesionalni astronomi.
Projekat, nazvan GigaGalaxy Zoom,
prikazuje 3 fantastične slike noćnog neba ultra visoke rezolucije
koje posmatrači zvezda na Internetu mogu da uveličaju do neverovatnog nivoa detalja.
p
povezujući na taj način nebo koje svi vidimo sa istraživanjima svemira od strane astronauta.
Ovo je ESOcast!
Najsavremenija nauka i život iza kulisa Evropske Južne Opservatorije, ESO.
U današnjoj epizodi ESOcast-a istražujemo jedinstveni i fascinantan GigaGalaxy Zoom projekat,
koji prikazuje noćno nebo viđeno golim okom iz jedne od najtamnijih pustinja na Zemlji.
Projekat omogućuje korisnicima da uveličavaju bogatu oblast Mlečnog puta
do nivoa ograničenog amaterskim teleskopom, a zatim i da odu korak dalje,
koristeći snagu profesionalnog teleskopa da istraže detalje magline.
Većina fotografija koje obuhvataju tri GigaGalaxy Zoom slike je napravljena u mestima La Silla i Paranal,
dve osmatračke lokacije ESO (Evropske Južne Opservatorije) u Čileu.
Sjajan kvalitet ovih slika samo potvrđuje veličanstven pogled na noćno nebo sa ove dve ESO lokacije,
koje su najproduktivnije astronomske opservatorije u svetu.
Prva slika, napravljena od strane renomiranog francuskog pisca i astrofotografa Serža Brunijera (Serge Brunier),
ima za cilj da prikaže nebo onakvim kakvim ga ljudi širom sveta doživljavaju,
samo sa mnogo više detalja, što omogućavaju vrhunski uslovi za posmatranje zvezda na pomenutim lokacijama
i objedinjeni pogled ka nebu sa obe hemisfere.
Brunijer je proveo nekoliko sedmica snimajući nebo sa digitalnim fotoaparatom,
uglavnom iz ESO opservatorija u La Sili i Paranalu u Čileu.
Kako bi obuhvatio ceo luk Mlečnog puta, Brunijer je na 7 dana otputovao na La Palmu,
jedno od Kanarskih ostrva, i tamo fotografisao nebo severne hemisfere.
Konačna slika — rezultat posmatranja dugog 120 časova —
pruža veličanstven pogled na panoramu celog Mlečnog puta u rezoluciji od 800 miliona piksela.
Ova panoramska slika, koja obuhvata celo nebesko prostranstvo naše planete Zemlje,
otkriva kosmički predeo koji okružuje našu malenu plavu planetu.
Oblast naše galaksije Mlečni put, koja je na rubovima pogleda iz naše perspektive sa Zemlje,
pravi svetlosni isečak preko slike — skoro kao da gledamo u Mlečni put spolja.
Drugu sliku je napravio još jedan renomirani astrofotograf Stefan Gizard (Stefan Guisard).
Stefan je takođe glavni optičar u ESO opservatoriji u Paranalu,
u kojoj je odgovoran za to da Veoma Veliki Teleskop (VLT) ima optiku najvišeg mogućeg kvaliteta.
Ova druga slika direktno koristi tamno i nebo bez oblaka u Paranalu, jednu od najboljih lokacija za osmatranje na planeti,
kao i iz Stefanove profesionalne ekspertize kao optičkog inženjera sa specijalizacijom u teleskopima.
Kako bi fotografisao mozaik centralnih delova našeg galaktičkog doma,
Stefan se oslonio na amaterski teleskop otvora 10 cm u paru sa aparatom sa CCD senzorom.
Krajnji rezultat koji je proizveo Stefan, zajedno sa fotografskim stručnjacima iz ESO-a,
je slika Mlečnog puta u boji koja sadrži više od 340 miliona piksela.
Slika kombinuje oko 1200 fotografija ukupne ekspozicije od najmanje 250 časova!
Rezultujuća slika na prelep način prikazuje nebo, prostirući se na nekoliko sazvežđa - od Strelca do Škorpije,
područje koje obuhvata Galaktički centar, zatim čuvene nebule Mesije 8 (Lagoon) i Mesije 20 (Trifid) na levoj strani,
i regione šarenih boja Antares i Ro Zmijonoša (Rho Ophiuchus) na desnoj strani.
Treća slika GigaGalaxy Zoom projekta ilustruje snagu moderne, profesionalne astronomije.
Ona pokriva vidno polje od jednog stepena, što predstavlja širinu 2 puta veću od širine punog Meseca
korišćenjem Kamere širokog polja (Wide Field Imager) pričvršćene na MPG/ESO 2,2-metarski teleskop u ESO opservatoriji u La Sili.
Ova aparat je već stvorio neke od najlegendarnijih slika napravljenih od strane ESO.
Profesionalna slika je prikaz uveličane atraktivne i intrigantne magline Mesije 8 (maglina Laguna).
Razasute tamne fleke unutar ove magline široke 100 svetlosnih godina
su ogromni oblaci gasa i prašine koji se urušavaju pod sopstvenom težinom.
Uskoro, od njih će nastati jata mladih sjajnih zvezda.
Zajedno, ove tri sjajne slike omogućuju posetiocu neponovljiv doživljaj istraživanja neverovatno detaljnog kosmičkog okruženja
od neba posmatranog golim okom do onoga što vide profesionalni astronomi.
Uronite u zvezdane dubine našeg Mlečnog puta "okom i teleskopom"! Uživajte!
ESOcast je proizvela ESO, Evropska Južna Opservatorija. www.eso.org
ESO, Evropska Južna Opservatorija, je najeminentnija međuvladina naučna i tehnološka organizacija u oblasti astronomije
koja dizajnira, konstruiše i radi na svetski najnaprednijim prizemnim teleskopima.
Transkripcija - ESO ; preveo Marko Božić